Efectele Nordis. PSD vrea să modifice după model francez legea care vizează dezvoltatorii imobiliari. Ce spune Ciolacu și reacția PNL
PSD va depune o propunere legislativă în Parlament privind proiectele imobiliare, astfel încât dezvoltatorii să nu poată cere cumpărătorilor, în mod normal, un avans mai mare de 10%, a anunțat Marcel Ciolacu. Un astfel de avans mai mare va fi permis numai dacă dezvoltatorul va avea o asigurare specială pentru acoperirea riscului nefinalizării proiectului. Pe de altă parte, liberalii i-au cerut lui Ciolacu să voteze un proiect depus de PNL în Parlament încă din 2019, care prevede că un dezvoltator imobiliar nu poate solicita un avans mai mare de 10% din valoarea imobilului. Aceste demersuri vin după investigația Recorder care a dezvăluit cum afacerea imobiliară Nordis a păgubit sute de oameni și în urma căreia DIICOT are în lucru un dosar penal.